বিগ বস বাংলা ২

বিগ বস বাংলা ২ (এছাড়াও বিগ বস: ব্যাটা দু'মুখো নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের বাংলা সংস্করণের দ্বিতীয় মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৬ সালের ৪ঠা এপ্রিল তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০১৬ সালের ১৫ই জুলাই তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল কালার্স বাংলায় সম্প্রচারিত হয়েছে। ভারতীয় অভিনেতা জিৎ এই মৌসুমে প্রথমবারের মতো উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা জয়জিৎ ব্যানার্জি জয়লাভ করেছেন, অন্যদিকে প্রিয়া পল প্রথম রানার-আপ হয়েছেন। এছাড়াও ঋতুপর্ণা সেন এবং শিলাজিৎ মজুমদার ফাইনালে পৌঁছেছিলেন।

বিন্যাস
বিগ বস বাংলা মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
 স্থান  বাসিন্দা  পেশা      অবস্থা  ১  জয়জিৎ ব্যানার্জি  অভিনেতা  দিন ১  দিন ৯৮   ২  প্রিয়া পল  অভিনেত্রী  দিন ১  দিন ৯৮   ৩  ঋতুপর্ণা সেন  অভিনেত্রী  দিন ১  দিন ৯৮   ৪  শিলাজিৎ মজুমদার  সঙ্গীতশিল্পী  দিন ১  দিন ৯৮   ৫  অপূর্ব রায়  কৌতুকাভিনেতা  দিন ১  দিন ৯৫   ৬  সন্দ্বীপ রং  নৃত্য পরিচালক  দিন ১  দিন ৯০   ৭  প্রীতি বিশ্বাস  অভিনেত্রী  দিন ১  দিন ৭৭   ৮  কমলিকা বন্দ্যোপাধ্যায়  অভিনেত্রী  দিন ১  দিন ৭০   ৯  মিখাইল বোরা  রাঁধুনী  দিন ১  দিন ৬২   ১০  দেবোলিনা দত্ত  অভিনেত্রী  দিন ১  দিন ৫৬   ১১  জয়ী দেবরয়  অভিনেতা  দিন ১  দিন ৪৬   ১২  অদিতি চক্রবর্তী  নৃত্য পরিচালক  দিন ১  দিন ৪২   ১৩  এনা সাহা  অভিনেত্রী  দিন ১  দিন ৩৫   ১৪  মৈনাক ব্যানার্জি  অভিনেতা  দিন ১  দিন ২১   ১৫  শ্রাবন্তী ব্যানার্জি  অভিনেত্রী  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস বাংলার মৌসুম
বিষয়শ্রেণী:২০১৬-এ ভারতীয় টেলিভিশন মৌসুম
বিষয়শ্রেণী:কালার্স বাংলার মৌলিক অনুষ্ঠান